b'\n_START_ARTICLE_\nSkandinavisk og russisk n\xc3\xa5leskov\n_START_PARAGRAPH_\nDe skandinaviske og russiske n\xc3\xa5leskove en sammenh\xc3\xa6ngende \xc3\xb8koregion, som d\xc3\xa6kker Skandinavien, Finland og de nordlige dele af det europ\xc3\xa6iske Rusland. P\xc3\xa5 dette omr\xc3\xa5de er skovene den potentielle vegetation, og de beskrives ofte som skovtundra. Skovene udg\xc3\xb8r en del af det pal\xc3\xa6arktiske biom boreal n\xc3\xa5leskov.\n_START_SECTION_\nBiodiversitet\n_START_PARAGRAPH_\nDe fennoskandiske og nordrussiske landskaber er formet af de mange istider. Bjergene er afrundede, og dalene er brede med talrige s\xc3\xb8er og vandl\xc3\xb8b. Nedb\xc3\xb8ren er rigelig, og klimaet er forholdsvis mildt p\xc3\xa5 grund af Golfstr\xc3\xb8mmen. Det skaber tilsammen en mosaik af plantesamfund med b\xc3\xa5de n\xc3\xa5leskove og \xc3\xa5bne skovtundraer. Omr\xc3\xa5derne er opholdssted for store skarer af tr\xc3\xa6kfugle, som benytter sig af det rige insektliv og de lange dage.'